Ribe Stifts Adresseaviser, 1835-03-31
Frankerig. Loven om Ministrenes Ansvarlig hed er vedbleven at beskjeftige de Deputeredes Kammer. Det Punct, som især fremkaldte Debatter, var, hvorvidt en Minister kunde sættes under Tiltale, naar han over stred de i Budgettet bevilgede Summer, og den forøgede Udgift ikke blev billiget af Kammeret. Efter lang Forhandling gik endelig Commissionens Andragende igjennem, som lød paa, at en Minister i dette Tilfælde kan anklages for Underslæb, dersom det befindes, at en saadan Overskriden indeholder en grov Forseelse. Med denne vistnok utilstrækkelige Bestemmelse er man heelt tilfreds. J Mødet d. 21de fremlagdes et Bønskrift, hvori det blev forlangt, at en Mindestøtte skulde opreises for Marskal Ney paa Pladsen foran Paladset Luxemborg, i hvilket Pairskammeret, fældte Dødsdommen over ham. "En Skændsel, mere!" - raabte Oberst Briequeville, som havde anbefalet Bonskriftet, da dette desuagtet, ifølge Stemmefleerhed, blev lagt tilside. - Oppositionsbladene, fortælle, at Forholdet mellem Ministrene Thiers, paa den ene, og Broglio og Guizot, paa den anden Side, er yderst spændt; nogle af dem ville endog vide, at førstnævntes Udtrædelse af Cabinettet er nær. At Soult, skal have vægret sig ved at indtræde i Cabinettet, med mindre en almindelig Amnesti blev bevilget, har hjulpet den gamle Marskalk til en Popularitet, som han længe har savnet. Stbrittannien og Jrland. Den at Sir Peel i Underhuset indbragte Biil, Dissenternes Ægteskaber angaaende, foreskriver, at disse skulle afslutte deres Ægteskabscontracter for en Magistrats person; men at det derefter skal overlades til dem selv at fuldbyrde den festlige Vielse, i hvilken Kirke de ville, istedetfor at de hidtil vare bundne til den herskende Kirkes Ritus. Naar de fornødne Oplysninger og Veviisligheder, hvortil ogsaa hører Beviis for, at de ikke ere Medlemmer af den herskende Kirke, ere fremlagte for vedkommende Øvrighedsperson, kunne Parterne 14 Dage efter atter indstille sig for denne, for at indgaae den ægteskabelige Forbindelse, hvilken ansees for sluttet, saasnart de have underskrevet den simple Erklæring, de at i Fremtiden ville ansee hinanden for Mand og Hustru. Øvrighedspersonen indsender denne Erklæring til vedkommende Sognepræst, som derpaa, imod Erlæggelse af et bestemt Gebyhr, indfører Ægteskabet i Kirkebogen. Som forhen er mældt, modtoges denne Vil med almindeligt bifald. - D. 22de aflagde den engelske Kirkecommission sin første Beretning om den kirkelige Tilstand i Engelland og Wales. - Dagen efter fremkom Sir HenryHardinge med en Motion om den irlandske Tiende. Motionen gaaer ud paa, at Tienden skal afskaffes, og i dens Sted 75 pCt. af dens Værdi udredes af Grundbesidderne. Det er mærkværdigt, at dette fra Ministrene udgangne Forslag, som, hvis det antages, forhaabentlig vil gjøre en Ende paa de irlandske Blods udgydelser, stemmer i det Væsentlige ganske overeens med det Forslag, som Whiggerne ifjor bestræbte sig for at sætte igjennem, men som dengang strandede paa Torvernes Modstand. Lord J. Russel undlod heller ikke at gjøre opmærksom derpaa, og Hr. Humme lod i denne Anledning falde nogle nærgaaende Ord, som foranledigede Sir Peel til ikke blot paa Stedet at forlange en yderligere Forklaring, men ogsaa siden skriftlig til at forlange et Slags Æreserklæring af Hr. Hume; hvorpaa denne, ligeledes skriftlig, erklærede, at han kun havde til Hensigt at angribe Sir Peel, som Statsmand, medens han derimod lod hans Ære, som Gentlemann, være aldeles ubeskaaren.